Mindfulness

Mindfulness, eesti keeles ka ärksameelsus, teadvelolek vmt, on täielik teadvelolek, jäägitu tähelepanelikkus ja vaimne praktika, mille puhul ollakse kogu tähelepanuga hetkel toimuvas, ilma igasuguse omapoolse sekkumise või hinnanguta. See on teadvustatud, tahtlik tähelepanu suunamine oma kohalolule ja hetkele ning avatud, aktsepteeriv ja mittehinnanguline suhtumine teatud psühholoogilise praktika ja meeleharjutuste abil.

Mõiste 

Mindfulness on ingliskeelne tõlkevaste paalikeelsele mõistele "sati" budismis. 
 
Esmakordselt oli see kasutusel 1881. aastal ilmunud T. W. Rhys Davidsi tõlgetes. 

Tänapäeva läänemaailmas populariseeris seda mõistet Thích Nhất Hạnh.

Eesti keeles 

Ingliskeelsele mõistele mindfulness on eesti keeles kasutusel mitmeid vasteid: teadvelolek, ärksus, tähelepanelikkus;, meeleteadlikkus, meelevirgus, ärksameelsus, teadvelolek, teadlikkus, meelepuhtus, meeleselgus, meeletäius, tervikmeelsus jmt.

Praktika 

Mindfulness kui vaimne praktika on tänapäeva psühholoogias, psühhiaatrias ja mitmesugustes psühhoteraapiates kasutusel vaimsete häirete (obsessiiv-kompulsiivne häire, ärevus jmt) leevendamiseks ning depressiooni, sõltuvushäirete jmt ennetamiseks.

Levik ja kajastusi 

Mindfulness kui mõiste ja liikumine on 21. sajandi esimeste kümnendite jooksul leidnud laialdast käsitlemist teadusuuringutes, kajastamist ajakirjanduses, raamatutes ja popkultuuris ning rakendamist psühhoteraapiates, religioonides, tarkvara-arendustes jm.

Eesti ajakirjanduses 

 Pööraselt popp mindfulness ehk ärksameelsus – mis see on? - Anne & Stiil, 14.07.2016.
 Stressist vabaks. - Õhtuleht, 09.03.2017.
 Eesti inimesed tahavad elama õppida. - Postimees, 12.01.2018.
 Mindfulness-tüüpi harjutused vähendavad koolistressi ja kurnatust. - Postimees, 17.02.2020.
 Psühholoogid: inimesed harrastavad teadvelolekut valesti. - ERR Novaator, 09.11.2021.

Rakendusi 

 Mindfulness-based stress reduction (MBSR) on Jon Kabat-Zinni poolt arendatud ja alates 1990. aastatest populaarsust kogunud meetod stressi leevendamiseks, mille puhul kasutatakse mindfulness meditatsiooni, kehalist teadlikustamist ning joogat.

 Mindfulness-based cognitive therapy (MBCT) on psühhoteraapia depressiooni ennetamiseks ja leevendamiseks, mille puhul kasutatakse nii traditsioonilisi kognitiiv-terapeutilisi meetodeid kui ka mindfulnessi ja mindfulness meditatsiooni. 

 Mindfulness-based pain management (MBPM) on mindfulnessil põhinev meetod  krooniliste haiguste ja valude leevendamiseks ja eemaldamiseks.

 2011. aastal asutatud USA mittetulundusühing Mindful Kids Miami on pühendunud mindfulness tehnika õpetamisele Miamis.

 2012. aastal avaldas USA Kongressi liige Tim Ryan raamatu "A Mindful Nation" ning pälvis miljoni-dollarilise grandi mindfulnessi õpetamiseks oma koduosariigis Ohios.

Vaata ka 

 Sati (budism)
 Jon Kabat-Zinn

Viited

Kirjandus 

 Kabat-Zinn J. Full Catastrophe Living: Using the Wisdom of Your Body and Mind to Face Stress, Pain, and Illness. New York: Bantam Dell. ISBN 978-0345539724.
 Jon Kabat-Zinn. Teadvelolek algajatele. Praeguse hetke ja oma elu tagasivõtmine. Pegasus. ISBN 9789916162163.
 Andreas Michalsen. Ravimine looduse väega. Tänapäev. ISBN 9789949854035.

Vaimsed protsessid